Теменужка Петкова: До 2039-та ще си възвърнем инвестицията за Турски поток
Ще строим в Странджа компресорна станция заради „Турски поток“?
Липсващата инфраструктура по трасето за Турски поток е 484 км и ще бъде изградена каза министър Теменужка Петкова
Ключови думи: Теменужка Петкова, инвестицията за Турски поток, Турски поток, инвестицията, приходите от Турски поток, България, Теменужка Петкова, министър, новините от страната, Нова телевизия
05 Март 2019, Вторник, 10:20 ч.
До 2039 г. България ще си възвърне инвестицията в проекта, прогнозира енергийният министър Теменужка Петкова
На територията на България е необходимо изграждането на 11 км газопровод от границата с Турция до компресорна станция в Странджа. Там ще бъде построена и газоизмервателна станция. Това каза в „Здравей, България“ по Нова телевизия министърът на енергетиката Теменужка Петкова.
„Това, което направихме във връзка с реализацията на "Турски поток" за разширение на газопреносната инфраструктура на територията на България от българо-турска граница до българо-сръбска граница е изцяло в съответствие с европейските правила“, заяви министърът.
„Европейската комисия е убедена в това, че България работи за диверсификация именно чрез изграждането на липсващата инфраструктура и на тези междусистемни връзки, които трябва да изградим със съседните страни", посочи Петкова. И добави, че приходите, които ще се реализират от „Турски поток” за година, са над 397 млн. лв., което означава, че до 2039 г. България ще си възвърне инвестицията в проекта.
Преди всичко договаряме в Брюксел нашия национален интерес и на целия регион от това да бъде осигурена сигурността на доставките, подчерта тя.
От това, което беше обсъдено вчера между премиера Борисов и премиера Медведев, по никакъв начин не можем да говорим за увеличаване на зависимостта от Русия, добави министърът.
"Нашият национален интерес и политика в областта на енергетиката са много ясно дефинирани и са свързани с това да осигурим сигурността на доставките на енергийни ресурси и да създадем условия за диверсификация на източниците и маршрути за доставка на природен газ, тъй като това на практика означава и енергийна сигурност, конкуренция и конкурентоспособна икономика", заяви Петкова.
Тя коментира и изграждането на АЕЦ „Белене” и неговата рентабилност към момента.
„Сега е лесно да се говори каква е била стойността на проекта през 2006 година. Тя е 3 млрд. 997 млн. евро, но в тях не е включена ескалацията. В рамките на разговорите, водени от 2006 до 2008 г. не е финализиран договорът за изграждането на централата и не са определени неговите параметри, в това число и параметрите, свързани с финансите”, поясни тя.
По думите й технологията за изграждане на реактора е най-съвременната и най-сигурната. „Към настоящия момент притежаваме оборудване, което е платено, площадка, която е лицензирана, притежаваме и огромна част от документите, свързани с лицензирането на този проект, така че са налице всички предпоставки да бъде направен опит този проект да бъде реализиран на пазарен принцип“, заяви Петкова.
„Тази площадка е изградена за ядрена централа. Тя притежава цялата необходима инфраструктура”, обясни тя и добави, че според последния доклад на БАН площадката е с най-ниския риск от земетресения в цялата страна“, добави тя.
„Ситуацията днес е много по-различна от тази, която беше през 2012 г. , когато беше взето решение за спиране на проекта. Тогава беше налице и тази финансово-икономическа криза, която не даде възможност за намиране на най-добрия финансов модел за реализация на проекта”, обясни министърът.
До броени дни България ще обнародва поканата за избор на стратегически инвеститор за АЕЦ "Белене". Петкова подчерта, че към настоящия момент е налице сериозен инвеститорски интерес към реализацията на проекта. Той е от страна на компанията CNNC - най-голямата държавна ядрена корпорация в Китай. Заявен е интерес и от страна на „Фрамaтом”, Корейската хидроатомна корпорация, „Дженерал електрик” и „Росатом”. „Всички тези заявки, които се правят в момента, говорят за това, че към този проект, при тези условия, които сме обявили, е налице интерес”, каза още тя.
Христо Иванов пуска жалба за поругаването на българското знаем пред сарая на Доган в Отманли 4-ма футболисти и 50 фенове на Локо Пловдив с коронавирус след празненствата за купата Коронавирусът прекроява световната автомобилна карта Скъсяват времето на кандидатстудентските изпити по медицина заради безопасността на зрелостниците Живко Господинов: Предвижда ли Община Бургас изграждане на паркинг около блок 39 в „Изгрев”
05.03.2019 12:40:22
Ферибота до Грузия ходеше и до Новоросийск миналата година ама нали са много хитри рашките и го мотаха по няколко дена там с хиляда претенции и фирмата май вече не ходи до там. Не че фирмата дето държи ферибота не е на бившата Бойковица ама нейсе ...